Document ID: 31995D0234

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουνίου 1995 για την έγκριση 31 προτάσεων για δράσεις που δύνανται να τύχουν κοινοτικής χρηματοδότησης βάσει της απόφασης 94/445/ΕΚ του Συμβουλίου σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ κρατών μελών (Edicom) (95/234/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 94/445/ΕΚ του Συμβουλίου της 11ης Ιουλίου 1994 σχετικά με τα δίκτυα τηλεπληροφορικής μεταξύ διοικήσεων για τις στατιστικές των συναλλαγών αγαθών μεταξύ των κρατών μελών (Edicom) (1), και ιδίως το άρθρο 5 της απόφασης αυτής,
Εκτιμώντας:
ότι οι προτάσεις εντάσσονται στο πλαίσιο του ετήσιου προγράμματος εργασίας που καταρτίστηκε για την εφαρμογή του συνόλου των δράσεων που προβλέπονται στο άρθρο 1 της απόφασης 94/445/ΕΚ 7
ότι η Επιτροπή του Στατιστικού Προγράμματος των Ευρωπαϊκών Κοινοτήτων, που συστάθηκε με την απόφαση 89/382/ΕΟΚ, Ευρατόμ του Συμβουλίου (2) διατύπωσε ευνοϊκή γνώμη για την κατάρτιση, τον υπολογισμό των αριθμητικών μεγεθών και την έγκριση του εν λόγω ετήσιου προγράμματος εργασίας 7
ότι η Επιτροπή Στατιστικών των Συναλλαγών Αγαθών (ΕΣΣΑ) μεταξύ των κρατών μελών, που συστάθηκε με τον κανονισμό (ΕΟΚ) αριθ. 3330/91 του Συμβουλίου (3) σχετικά με τις στατιστικές συναλλαγών αγαθών μεταξύ κρατών μελών, διατύπωσε ευνοϊκή γνώμη 7
ότι, για τις δράσεις που υλοποιούνται σε κεντρικό επίπεδο από την Επιτροπή, η ΕΣΣΑ ενέκρινε 14 δράσεις προϋπολογισμού κατώτερου των 200 000 Ecu σύμφωνα με τη διαδικασία του άρθρου 7 της απόφασης 94/445/ΕΚ και 1 δράση προϋπολογισμού ανώτερου των 200 000 Ecu σύμφωνα με τη διαδικασία του άρθρου 6 της ίδιας απόφασης.
ότι, για τις αποκεντρωμένες δράσεις που υλοποιούνται σε επίπεδο κρατών μελών, η ΕΣΣΑ ενέκρινε 16 δράσεις προϋπολογισμού κατώτερου των 200 000 Ecu σύμφωνα με τη διαδικασία του άρθρου 7 της προαναφερόμενης απόφασης 7
ότι εναπόκειται στην Επιτροπή να εκδώσει την απόφασή της για την έγκριση των προτάσεων που δύνανται να τύχουν κοινοτικής χρηματοδότησης,
ΑΠΟΦΑΣΙΖΕΙ:
Άρθρο 1
Οι 31 προτάσεις δράσεων που αναφέρονται στο παράρτημα δύνανται να τύχουν κοινοτικής χρηματοδότησης μέχρι των ανωτάτων ποσών που αναφέρονται στο παράρτημα αυτό.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Ιουνίου 1995.

Labels: 12
3
15
19